钦定古今图书集成/明伦汇编/闺媛典/第314卷 > 皇清四十七 > 张棺材媳
## 钦定古今图书集成/明伦汇编/闺媛典/第314卷 > 皇清四十七 > 张棺材媳

按《武进县志》：“张棺材媳，不知其姓，张为匠，故俗呼之匠。居华渡马住岸，生一子，娶媳。未一年，贾于吴，阊为郑鸿逵溃兵所杀。吴俗小家年老丧子，即以媳赘婿。张既丧子，亦欲行之，媳不从，欲嫁之，亦不可。奉翁姑甚谨。姑死，翁益欲嫁媳，媳坚守如初。里中势家子觇媳美，挑之不得，又迫之，媳疾走投河，邻里救之不死。” 于是邻里共斥“势家子。” 康熙二年，翁没，媳遂削发为尼。居城，每岁寒食，必下乡祭扫翁姑墓，号泣酸怆，闻者哀之。